૨૦૦૦ના દાયકામાં શરૂઆતમાં રહેમાને આશુતોષ ગોવારીકરની ‘સ્વદેશ’ ફિલ્મમાં સંગીત આપ્યું. આ ફિલ્મમાં ‘યે જો દેશ હૈ તેરા’, ‘યૂં હી ચલા ચલ રાહી’, ‘યે તારા વો તારા હર તારા’ ગીતો ખૂબ જાણીતા બન્યા હતા. રહેમાનનું સંગીત મોટા ભાગે પાશ્ચાત્ય અથવા દક્ષિણ ભારતીય સંગીત પર આધારિત હોય છે તે વાત સાચી, પરંતુ ‘યે જો દેશ હૈ તેરા’માં જે શરણાઈનો એક ટુકડો વાગે છે તે વિવિધભારતી રેડિયો સ્ટેશન પર ઘણી વાર સાંભળવા મળે છે. કાર્યક્રમોની જાહેરાત પહેલાં આ સંગીતનો ટુકડો વાગે છે તે સાંભળવું જોઈએ. તે ભારતીય શાસ્ત્રીય સંગીતનો અદ્ભુત નમૂનો છે.